Kriteriji ocenjevanja pri izbirnih predmetih:

* Verstva in etika
* Retorika

Kriteriji ocenjevanja (ustnega ocenjevanja)

Za oceno odlično (5).

Znanje kaže razumevanje učnih vsebin. Pojave, pojme in dogodke zna smiselno povezati, utemeljiti in vrednotiti. Učenca je mogoče prekiniti z dodatnimi vprašanji, vendar ga to ne zmede, ker snov samostojno in logično povezuje. Navaja svoje ugotovitve in primere, sposoben je analize, sinteze in primerjave zgodovinskih dejstev. Razlikuje vzroke od posledice. Učenec pravilno odgovarja na vprašanja na stopnji analize (razlikuj, kategoriziraj, razvrščaj, primerjaj…), sinteze, vrednotenja (dokaži, oceni, presodi…). Zna analizirati slikovno gradivo, karte, grafe, skice… Tudi na karti se znajde.

Za oceno prav dobro (4).

Odgovori na vprašanja pokažejo, da učenec razume bistvo pojmov in učnih vsebin. Zgodovinske pojme in dogodke ustrezno uvršča in razvršča. Učenec pravilno odgovarja na vprašanja na stopnji analize (analiziraj, primerjaj, razlikuje). Obvlada vsebine učnega načrta, jih razume, zna jih povezati z drugim znanjem. Uporabi znanje v novih situacijah in zna poiskati podobnosti in razlike. Sposoben je vodene analize in sinteze, s pomočjo učitelja informacije ustrezno razlaga in vrednoti. Na karti se dobro znajde.

Za oceno dobro (3).

Učenčevi odgovori še niso povsem samostojni. Razumevanje temelji na znanih zgodovinskih dogodkih in dejstvih, vendar le teh ne zna medsebojno povezovati. Potrebuje pomoč zlasti pri analizi in sintezi. Učenec pravilno odgovori na vprašanja na ravni razumevanja (zakaj, kako, kje, kdaj, primerjaj, utemelji, poveži, določi, razloži, pojasni,…). Pridobljeno znanje zna uporabiti. Na zgodovinski karti zna poiskati iskane elemente iz legende…

Za oceno zadostno (2).

Učenec pozna le drobce učne snovi (temeljna znanja) na ravni poznavanja (našteva, prepoznava, obnavlja, izbira). Odgovarja na krajša vprašanja (kaj, kdo, kje, kdaj…). Snov le delno razume. Ne loči vzrokov od posledic, slabo obvlada povezave. Izražanje je skromno. Ne pozna bistva snovi glede na minimalni standard. Našteje posamezne osebnosti, dogodke, ne prepozna časovnega dogajanja (osnovne letnice, obdobja, stoletja ). Učitelj veliko pomaga učencu pri odgovorih.

Za oceno nezadostno (1).

Učenec pozna drobce učne snovi, ki pa jih ne zna logično povezati v celoto. Snov obnavlja nerazumsko, ne pozna bistva snovi. Ne dosega minimalnega znanja po katalogu znanja. Kljub učiteljevi pomoči odgovarja narobe. Ne znajde v času in prostoru, ki ga obravnava vprašanje.

Skladno s pravilnikom o ocenjevanju učencev v osnovni šoli je v šolskem letu potrebno pridobiti najmanj tri ocene.

Kriteriji za ocenjevanje seminarske naloge in njene predstavitve (ali projektne naloge, govornega nastopa in podobno):

* + seminarska naloga je pravočasno oddana (do določenega roka),
	+ izbrani i viri in literatura ustrezajo izbrani temi izdelka,
	+ uporabljeni viri in literatura so ustrezno citirani oz. navedeni v opombah ali v seznamu bibliografije,
	+ pisni izdelki so ustrezno strukturirani v uvod, glavni del in sklep,
	+ izdelek je ustrezno predstavljen (aktualnost predstavitve, jezikovna pravilnost, celovitost predstavitve, stik s poslušalci) in pri tem se uporablja tudi IT,
	+ je sposoben zagovora naloge,
	+ pri predstavitvi svoje naloge pripravi tudi povzetek za svoje sošolce (povzetek je lahko pripravljen na listu, lahko je v obliki delovnega lista, lahko pa učenec povzetek v obliki miselnega vzorca napiše na tablo).

Ocena seminarske (ali projektne)naloge je sestavljena iz pisnega izdelka in predstavitve.

Lestvica kriterijev ocenjevanja (pisnega ocenjevanja):

Od 0 do 49 % = ocena 1 (nezadostno)

Od 50 do 64 % = ocena 2 (zadostno)

Od 65 do 74 % = ocena 3 (dobro)

Od 75 do 89 % = ocena 4 (prav dobro)

Od 90 do 100 % = ocena 5 (odlično)

V kolikor je učenec/učenka na koncu šolskega leta, ob zaključevanju ocen, pri predmetu med oceno, se lahko upošteva vestno in marljivo delo ter primerni odnos do predmeta in učitelja (tekom celotnega šolskega leta) in tako pridobi dodatno oceno, ki mu dvigne povprečje.

Kristina Pečečnik, prof. zgo. in soc.